સાયન સ્ટેશન પાસે વર્ષો જૂની ટ્રાફિકની સમસ્યા છે. વેસ્ટર્ન અને સેન્ટ્રલને રોડથી જોડતા આ સ્ટેશન પાસેથી સ્કૂલના વિદ્યાર્થીઓ અને સિનિયર સિટિઝનોને રોડ ક્રૉસ કરવામાં તકલીફ થાય છે. આના માટે રેલવે-સ્ટેશન પાસે ફૂટઓવર બ્રિજની સ્થાનિક રહેવાસીઓની માગણી હતી, પણ આ માગણી પૂરી થઈ નહોતી. આવા સમયે MMRDAનો સ્કાયવૉકનો પ્રોજેક્ટ આવતાં નજીકની સ્કૂલના ટીચર્સ અને પેરન્ટ્સે આ પ્રોજેક્ટ વિકાસ પામે એ માટે પ્રયાસ કર્યા હતા જેમાં તેમને સાયનના રહેવાસીઓનો સાથ મળતાં તેઓ આ પ્રોજેક્ટને આગળ લઈ જવામાં સફળ રહ્યા હતા. સ્ટેશન સાથે જોડાયેલો સ્કાયવૉકનો એક રસ્તો સાયન સર્કલ તરફ જતા સબવે તરફ અને બીજો ડૉ. આંબેડકર રોડ તરફ જાય છે.